钦定古今图书集成/理学汇编/经籍典/第140卷 > 《汉韩婴诗外传四》 > 《小明》
## 钦定古今图书集成/理学汇编/经籍典/第140卷 > 《汉韩婴诗外传四》 > 《小明》

齐景公使人为弓，三年乃成。景公得弓而射，不穿二
札。景公怒，将杀弓人。弓人之妻往见景公曰：“蔡人之
子，弓人之妻也。此弓者，太山之南，乌号之柘，骍牛之
角，荆糜之筋，河鱼之胶也。四物者，天下之练材也，不
宜穿札之少如此。且妾闻奚公之车，不能独走；莫邪
虽利，不能独断，必有以动之。夫射之道，在手若附枝”，
掌若握卵，四指如断短杖，右手发之，左手不知，此盖
射之道。景公以为仪而射之，穿七札，蔡人之夫立出
矣。《诗》曰：“好是正直。”